jmä vlastný záujem sústavne skvalitňovať životné prostredie a estetický vzhľad mesta nemšovský primátor Ján Mindár zvolal pracovné stretnutie vlastníkov, užívateľov a správcov pozemkov nachádzajúcich sa na katastrálnom území Nemšovej a mestských častí Ľuborča, Kľúčové a Trenčianska Závada. Spoločne obhliadli lokality a zisťovali miesta s vyskytujúcimi sa tzv. čiernymi skládkami rôznych druhov odpadov.
"Podľa zákona o odpadoch a VZN mesta Nemšová každý tvorca odpadu je povinný zabezpečiť jeho likvidáciu. Preto po prehliadke všetci účastníci pracovného stretnutia sa písomne vyjadrili k reálnej situácii a dohodli sa na postupnom odstránení nelegálnych skládok, terénnych úpravách a osadení tabulí zakazujúcich ich opätovné vytváranie." povedal nám primátor Nemšovej Ján Mindár a dodal, že každý narušiteľ tohto zákazu a občan prichytený pri vytváraní nelegálnej skládky odpadu v zmysle spomínaného zákona bude postihnutý pokutou od päť až do dvadsaťtisíc korún.
(kaja)